Diari Oficial de la Generalitat Valenciana


Sumari del DOGV 7777, del 09-05-2016 (2016/2855)

Notificació de la interlocutòria i dels decrets dictats en el procediment d'execució de títols judicials número 29/2016.
------------------------------------------------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2855


Organisme emissor
:   Jutjat de Primera Instància Número 1 de Torrent

Tipus de document
:   Anunci

Notificació de la interlocutòria i dels decrets dictats en el procediment d'execució de títols judicials número 29/2016. [2016/2855]  
Procediment: execució de títols judicials 000029/2016-P.  
De: Cooperativa Valenciana de Viviendas Monte Real.  
Procuradora: María José Vázquez Navarro.  
Contra: Coloniales San Martín, SA.  
Procurador/a: -  
Lletrada de l'Administració de Justícia: María Belén Jericó Sobrevela.  
En el procediment a què es fa referència s'ha dictat la resolució que, literalment, és com segueix:  
  
«Interlocutòria  
Jutge / magistrat jutge: Gonzalo Sancho Cerdá.  
Torrent, 14 de gener de 2016  
Antecedents de fet  
Únic. La procuradora dels tribunals, María José Vázquez Navarro, en nom i representació de Cooperativa Valenciana de Viviendas Monte Real, ha presentat demanda executiva contra Coloniales San Martín, SA, en execució del decret de data 6 de novembre de 2015, dictat en el procediment monitori número 1188/2014.  
  
Fonaments de dret  
Primer. Aquest tribunal n'ha examinat la jurisdicció, competència objectiva i territorial, i concorren en la demanda presentada els pressupostos i requisits processals exigits per la llei, i atés que el títol que s'hi adjunta és susceptible d'execució, de conformitat amb l'article 517 de la Llei d'Enjudiciament Civil i en virtut del que disposa l'article 551 i concordants de la Llei d'Enjudiciament Civil, és procedent dictar una ordre general d'execució i despatx d'aquesta.  
Segon. És procedent que es despatxe execució a favor de la sol·licitant en haver acreditat la seua condició de creditor en el títol executiu presentat contra la part deutora.  
Tercer. En virtut del que disposa l'article 551.3 de la Llei d'Enjudiciament Civil, una vegada dictada la interlocutòria pel jutge o magistrat, el secretari judicial responsable de l'execució, en el mateix dia o en l'endemà hàbil, dictarà un decret amb els continguts previstos en l'esmentat precepte.  
Quart. Al ser determinada la quantitat reclamada, d'acord amb el que estableix l'article 572 de la Llei d'Enjudiciament Civil, és procedent despatxar l'execució per les quantitats sol·licitades, sense perjudici de les posteriors liquidacions que hi puguen correspondre.  
Part dispositiva  
Dispose   
- Dictar ordre general d'execució del títol indicat a favor de l'executant, Cooperativa Valenciana de Viviendas Monte Real, contra Coloniales San Martín, SA, part executada,  
Es despatxa execució per l'import de 5.283,87 euros, en concepte de principal, més uns altres 1.585 euros que es fixen provisionalment en concepte d'interessos que, si és el cas, puguen reportar-se durant l'execució i les costes d'aquesta, sense perjudici de la seua liquidació posterior.  
Aquesta interlocutòria, juntament amb el decret que dictarà el secretari judicial, i una còpia de la demanda executiva, seran notificats simultàniament a la part executada, tal com disposa l'article 553 de la Llei d'Enjudiciament Civil.  
Mode d'impugnació: contra aquesta ordre no es pot interposar cap recurs, sense perjudici que la part executada puga oposar-se al despatx d'execució en els termes que preveu l'article 556 de la Llei d'Enjudiciament Civil i en el termini de 10 dies comptat des de l'endemà de la notificació d'aquesta interlocutòria i del decret que es dicte.  
Així ho disposa i firma. En done fe. El magistrat jutge. La secretària judicial.»  
«Decret  
Lletrada de l'Administració de Justícia: María Belén Jericó Sobrevela.  
Torrent, 18 de gener de 2016  
Antecedents de fet  
Únic. En aquestes actuacions s'ha dictat interlocutòria amb ordre general d'execució, de data de 14 de gener de 2016, a favor de l'executant, Cooperativa Valenciana de Viviendas Monte Real., contra Coloniales San Martín, SA, part executada.  
Sobre reclamació de 5.283,87 euros de principal, més uns altres 1.585 euros calculats per a interessos i costes, sense perjudici de posterior liquidació.  
Fonaments de dret  
Únic. Disposa l'article 551.3 de la Llei d'Enjudiciament Civil, que, dictada la interlocutòria que conté l'ordre general d'execució, el secretari judicial responsable d'aquesta dictarà un decret en què es contindran les mesures executives concretes que resulten procedents, incloent-hi l'embargament de béns, i les mesures de localització i esbrinament dels béns de l'executat que pertoquen, d'acord amb el que preveu els articles 589 i 590 de la Llei d'Enjudiciament Civil.  
Part dispositiva  
Amb vista a donar efectivitat a les mesures concretes sol·licitades, dispose:  
?Procedir a la consulta integral del patrimoni de l'executat o executats que conste en el punt neutre judicial, i traslladar el resultat obtingut a la part actora perquè concrete a la vista del resultat els béns sobre els quals sol·licita l'embargament.  
Aquest decret es notificarà en la forma disposada en la interlocutòria que autoritza l'execució.  
Mode d'impugnació: recurs de revisió en el termini de cinc dies davant del secretari que el dicta, sense efecte suspensiu.  
Informació sobre el dipòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de revisió contra aquesta resolució, haurà de constituir un dipòsit de 25 euros, que se li tornarà només en el cas que el recurs siga estimat.  
Així ho dispose i firme. En done fe. La lletrada de l'Administració de Justícia.»  
«Decret  
Lletrada de l'Administració de Justícia: María Belén Jericó Sobrevela.  
Torrent, 19 d'abril de 2016  
Antecedents de fet  
Únic. En les actuacions d'execució número 409/2016, d'aquest jutjat, s'ha disposat l'acumulació a l'execució número 29/2016, pel fet de tractar les costes del procediment monitori número 1188/2014.  
Fonaments de dret  
Únic. Atés que es troben en tràmit execució forçosa, que dimana del mateix procediment, les quantitats ara reclamades han de considerar-se com una ampliació de les disposades en aquell procediment i tramitar en un sol procés d'execució totes les reclamacions que provinguen del mateix procediment.  
Atés el que s'ha exposat,  
Part dispositiva  
Es disposa unir l'execució número 409/2016 a l'execució número 29/2016, seguida a instàncies de Cooperativa Valenciana de Viviendas Monte Real contra Coloniales San Martín, SA.  
Segueix l'execució per l'import de 6.104,06 euros, en concepte de principal, més la quantitat de 1.831,22 euros, en concepte d'interessos i costes.  
Mode d'impugnació: recurs de revisió en el termini de cinc dies davant del secretari que el dicta.  
Informació sobre el dipòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de revisió contra aquesta resolució, haurà de constituir un dipòsit de 25 euros, que se li tornarà només en el cas que el recurs siga estimat.  
Així ho dispose i firme. En done fe. La lletrada de l'Administració de Justícia.»  
  
I com a conseqüència del parador ignorat de Coloniales San Martín, SA, estenc aquesta cèdula perquè valga de notificació.  
  
  
Torrent, 21 d'abril de 2016.- La lletrada de l'Administració de Justícia: María Belén Jericó Sobrevela.